I2015. május 3. 

pápa jóváhagyását elnyerje, de ez éle- 
tében nem történt meg. 
Rendünk története Magyarországon 
is nagyon izgalmasan alakult. A nővé- 
reket első ízben Pázmány Péter hívta 
Pozsonyba 1627-ben. Később, 1770-ben 
Mária Terézia a Budai Várba telepítette 
le őket. 1787-ben II. József rendeletére 
költöztek Pestre, a Lipót (ma Váci) ut- 
cába. Itt azonnal elemi iskolát nyitottak 
bejáró és bentlakó gyermekek számá- 
ra. Az 1948. júniusában bekövetkezett 
államosításig az elemi iskolától a pol- 
gári iskolai tanárképző főiskoláig (eb- 
ből csak 2 volt az országban) nyolcféle 
iskolatípusa működött Pesten. Ezen 
kívül Budán, Egerben, Veszprémben, 
Kecskeméten, Nyíregyházán és Klotild- 
ligeten (Piliscsaba) is voltak iskolák. E 
városok legtöbbjében ma is működnek 
rendházaink és iskoláink. 
A legvonzóbb számomra WM au- 
tentikus nőiessége, amit az egyházon 
belill képvisel. Pontosan tudja, hogy 
hol a helye. 
Küldetésünk Az egyén és a közösség 
érvényesülésének egyensúlyát kell meg- 
találnunk, és ezt meg is kell tanítanunk. 
A végső cél a "másokért élő ember" ki- 
nevelése. 
5. Hogyan él egy szerzetes, hogy telik 
egy napja? 
Erre a kérdésre nem könnyű válaszol- 
ni nekem, egy apostoli rend tagjának. 
Minden a küldetésnek van alárendelve 
és az embereknek, akiknek szükségük 
van rám. A "tevékenyen szemlélődni" 
életprogram érvényesül a napjaimban. 
Majdnem minden napom más. A 

reggelekre ügyelek nagyon, hogy ne 
hektikusan kezdjem a napot, hanem 
csendben, felkészülve a találkozások- 
ra, a munkára. Aztán ha bemegyek az 
irodába vagy tárgyalás kezdődik vagy 
egy határidős munkám van, akkor arra 
kezdek koncentrálni. Arra figyelek még 
tudatosan, hogy napközben egy fél órá- 
ra bemenjek a kápolnába meditálni, de 
ezeknek a csendes perceknek sem lehet 
fix ideje. Ha tehetem, este elmegyek 
valamelyik rendtársammal szentmisé- 
re. Amikor együtt vagyunk itthon este, 
akkor elmondjuk a Vesperást. 
Próbálunk törekedni arra, hogy 
együtt étkezzünk, de ez legtöbbször 
ebédnél sikerül. 
Este, ha tehetjük, együtt megnézzük 
valamelyik híradót, legalább heti kétszer 
igyekszünk mozogni: tornára menni, 
futni vagy sétálni egy nagyot. 
A vasárnapot közösségi napként 
tartjuk magunknak szabadon, együtt 
megyünk szentmisére, együtt főzünk, 
közös szentségimádást tartunk, ebéd 
után hosszabb megosztást tartunk a heti 
eseményekről, megtervezzük a követke- 
ző hetet, lelki dolgokról beszélgetünk. 
Alkalmanként megnézünk együtt egy 
jó filmet. 
6. Milyen feladatokat látsz el a renden 
belül? Van-e kapcsolatod világiakkal? 
Jelenleg tartományfőnök helyettes va- 
gyok, a tartományfőnöki irodát vezetem. 
Felelős vagyok a budapesti iskolánkért, 
mint rendi összekötő, mert nővér már 
nem tanít ebben az intézményünkben. 
Szinte csak világi munkatársaim van- 
nak. Rendtársaim közül Ticz Zsuzsa 
nővérrel, mint pesti házfőnök és a tar- 
tományi tanácsadói testület tagja, ill. 
Knáb Judit nővér tartományfőnöknővel 
élek egy közösségben, dolgozom együtt 
szorosabban. 
A tartományfőnöki irodai munka 
veszi el legtöbb időmet, itt zajlik a tar- 
tományi stratégia kialakítása, ide tartoz- 
nak a pénzügyek, építkezések, minden 
intézményünket érintő ügy. 
Feladatom a rendi kommunikáció, 
cikkeket írok, külső fórumokon képvi- 
selem a rendet, levelezek, interjút adok, 
kéréseket teljesítek, amelyekkel ren- 
dünket megkeresik, üzleti ügyekben 
tárgyalok. 

5.J 
Az iskola mellett létrejött lelkes 
wardos szülők kérésére egy Ward Mária 
Baráti kör, ennek is tagja, szervezője va- 
gyok. Gyakran hívnak lelkigyakorlatok 
kísérésére, iskoláinkba és más iskolákba 
is, lelki kísérésre is járnak hozzám hol 
többen, hol kevesebben, de folyamato- 
san. 
7. Tartod-e a kapcsolatot a régi veszp- 
rémi barátokkal vagy a .reginásokkal"? 
Természetesen maradtak veszprémi 
kapcsolataim, igyekszünk sokat menni 
a rendházba és találkozni, beszélgetni 
mindenkivel, aki hozzánk kötődik. Sok 
kapcsolatot "megörököltünk" Edit nő- 
vértől és Apolka nővértől. Nagyon szép 
"testvéri" kapcsolataink maradtak hátra. 
Többen minket is meglátogatnak Bu- 
dapesten, telefonon, e-rnailben tudunk 
kommunikálni. A Szilágyi iskolával is 
van kapcsolatunk, egy-egy alkalommal 
lelki napra is meghívtak minket, ami- 
nek ha tudunk nagyon szívesen eleget 
is teszünk. 
8. Mit tanácsolnál azoknak, akikben 
ébredezik a hivatás? 
Nehezen képzelem el, hogy vala- 
kinek otthon ülve kipattan a fejéből, 
hogy szerzetes lesz. De ha mégis így 
kezdődik, akkor olvasson a rendekről 
és menjen el személyesen találkozni a 
képviselőikkel, töltsön nálunk néhány 
napot, egy hétvégét. Ezek után érezni 
foga, hogy melyik számára a megfelelő 
közösség. Szerintem az is fontos, hogy 
ne habozzon évekig dönteni, menjen 
el egy jó lelkigyakorlatra, beszéljen Is- 
tennel, tartson csendet, válasszon egy 
hiteles kísérőt maga mellé és induljon 
el a választott úton. 
Ha pedig már ismer olyan szerzete- 
seket, akikkel szeret együtt lenni, eset- 
leg van személyes tapasztalata együtt- 
működésről, akkor töltsön velük több 
időt, vállaljon náluk önkéntes munkát 
és figyelje magában a belső megmoz- 
dulásokat. Ha "lángol" a szíve a közös 
programoktóI, otthon érzi magát az 
imaformájukban, a tevékenységükben, 
akkor megérkezett. Ha ez nem jelentke- 
zik, akkor beszéljen egy lelki emberrel 
arról, amit tapasztalt, mert lehet, hogy 
egy másik lelkiséget kell keresnie, ha 
nem szűnik a hivatásvágya.